*Obecné zastupiteľstvo v Žípe na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a zákona SNR č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady, zákon č. 79/2015 Z.z. o odpadoch a o zmene a doplnení niektorých zákonov v znení neskorších predpisov*

*v y d á v a  pre územie obce* ***Ž Í P*** *toto*

**VŠEOBECNE ZÁVÄZNÉ NARIADENIE**

č. 1/ 2019

**o miestnych daniach a o miestnom poplatku za komunálne odpady a drobné stavebné odpady na území obce Ž Í P**

ČASŤ PRVÁ

#### **ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „nariadenie“) upravuje podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Žíp.

(2) Obec Žíp ukladá na svojom území tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie

e) daň za predajné automaty,

f) daň za nevýherné hracie prístroje.

(3) Obec Žíp ukladá na svojom území miestny poplatok za komunálne odpady a drobné stavebné odpady. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

(4) Zdaňovacím obdobím pre miestne dane: daň z nehnuteľností, daň za psa, daň za predajné automaty a daň za nevýherné hracie prístroje je kalendárny rok.

**ČASŤ DRUHÁ**

**MIESTNE DANE**

**Daň z nehnuteľností**

**§ 2**

###### Daň z nehnuteľností zahŕňa

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

**§ 3**

#### **Daň z pozemkov**

(1) Daňovníkom dane z pozemkov sú osoby uvedené v ust. § 5 zákona č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

(2) Predmetom dane z pozemkov sú pozemky na území obce Žíp uvedené v§ 6 zákona o miestnych daniach v členení podľa ust. § 6 ods. 1 zákona o miestnych daniach.

Predmetom dane z pozemkov nie sú pozemky uvedené v ust. § 6 ods. 2 zákona o miestnych daniach.

(3) Základ dane z pozemkov je hodnota pozemkov, ktorá sa vypočíta spôsobom vyplývajúcim z ust.

§ 7 zákona o miestnych daniach, t.j. vynásobením výmery pozemkov v m2 a hodnoty pozemkov za

1 m2.

(4) Hodnota pozemkov na území obce v členení podľa ust. § 6 ods. 1 zákona o miestnych daniach je nasledovná :

- orná pôda, chmeľnice, vinice, ovocné sady **0,3963** **€/m2**

**-** trvale trávne porasty **0,0790 €/m2**

- záhrady **1,32 €/m2**

**-** lestné pozemky na ktorých sú hospodárske lesy **0,0829 €/m2**

**-** rybníky s chovom rýb a ostatné hospodársky využívané vodné plochy **0,35 €/m2**

**-** zastavané plochy a nádvoria **1,32 €/m2**

**-** stavebné pozemky **13,27 €/m2**

**-** ostatné plochy okrem stavebných pozemkov **1,32 €/m2**

(5) Správca dane určuje ročnú sadzbu dane z pozemkov v obci takto:

a) orná pôda, chmeľnice, vinice, ovocné sady **0,40 %**

b) trvalé trávne porasty **0,50 %**

c) záhrady **0,40 %**

d) lesné pozemky, na ktorých sú hospodárske lesy **0,50 %**

e) rybníky s chovom rýb a ostatné hospodársky

využívané vodné plochy **0,40 %**

f) zastavané plochy a nádvoria **0,40 %**

g) stavebné pozemky **0,30 %**

h) ostatné plochy okrem stavebných pozemkov **0,50 %**

(6) Daň z pozemkov sa vypočíta ako súčin základu dane a ročnej sadzby dane a pozemkov.

**§ 4**

#### **Daň zo stavieb**

(1) Daňovníkom dane zo stavieb sú osoby uvedené v ust. § 9 zákona o miestnych daniach.

(2) Predmetom dane zo stavieb sú stavby na území obce Žíp, ktoré majú jedno alebo viac nadzemných podlaží alebo podzemnýchpodlaží spojené so zemou pevným základom v členení podľa ust. § 10 ods. 1 zákona o miestnych daniach.

Na daňovú povinnosť nemá vplyv skutočnosť, že sa stavba prestala užívať. Na zaradenie stavby podľa § 10 ods. 1 zákona o miestnych daniach je rozhodujúci účel jej využitia k 1. januáru zdaňovacieho obdobia.

(3) Predmetom dane zo stavieb nie sú stavby podľa § 10 ods. 3 zákona o miestnych daniach.

(4) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

(5) Správca dane určuje v súlade s ust. § 12 ods. 2 zákona o miestnych daniach ročnú sadzbu dane zo stavieb v obci v katastrálnom území Žíp nasledovne:

a) stavby na bývanie a drobné stavby, ktoré majú doplnkovú funkciu pre hlavnú stavbu **0,033 €/m2**

b) stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej

produkcie vrátane stavieb na vlastnú administratívu **0,050 €/m2**

c) stavby rekreačných a záhradkárskych chát a domčekov na individuálnu rekreáciu **0,132 €/m2**

d) samostatne stojace garáže a samostatné stavby hromadných garáží a stavby

určené alebo používané na tieto účely, postavené mimo bytových domov **0,132 €/m2**

e) priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na

administratívu **0,250 €/m2**

f) stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou **0,500 €/m2**

g) ostatné stavby neuvedené v písm. a) až f**) 0,100 €/m2**

(6) V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške **0,033 €/m2** za každé ďalšie podlažie okrem prvého nadzemného podlažia.

(7) Daň zo stavieb sa vypočítava podľa § 12 a zákona o miestnych daniach.

**§ 5**

#### **Daň z bytov**

(1) Daňovníkom dane z bytov sú osoby uvedené v ust. § 13 zákona o miestnych daniach.

(2) Predmetom dane z bytov sú byty a nebytové priestory v bytovom dome na území obce Žíp, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby (ust. § 14 zákona o miestnych daniach). Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako na bývanie, sa na účely tohto zákona považuje za nebytový priestor.

(3) Základom dane z bytov je výmera podlahovej plochy bytu alebo nebytového priestoru v m2.

(4) V súlade s ust. § 16 ods. 2 určuje správca dane ročnú sadzbu dane z bytov v obci Žíp v katastrálnom území Žíp vo výške **0,033 €** za každý aj začatý m2 zastavanej plochy bytu a nebytového priestoru.

(5) Daň z bytov sa vypočíta ako súčin základu dane a ročnej sadzby dane.

**§ 6**

#### **Spoločné ustanovenia pre daň z nehnuteľností**

(1) V súlade s ust. §17 ods. 2 zákona o miestnych daniach správca dane s ohľadom na miestne podmienky v obci daň z pozemkov sa neznižuje

(2) V súlade s ust. § 17 ods. 2 zákona o miestnych daniach sa s ohľadom na miestne podmienky v obci správca dane oslobodzuje od dane z pozemkov nasledujúce pozemky:

a) cirkevné

b) školské

(3) V súlade s ust. § 17 ods. 3 zákona o miestnych daniach podľa miestnych podmienok v obci správca dane daň zo stavieb a daň z bytov neznižuje.

(4) V súlade s ust. § 17 ods. 3 zákona o miestnych daniach sa s ohľadom na miestne podmienky v obci správca dane oslobodzuje od dane zo stavieb a bytov nasledujúce stavby a byty:

a) cirkevné

b) školské

(5) Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

(6) Na vyrubenie dane z nehnuteľností je rozhodujúci stav k l. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dní, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti.

Pri zániku vlastníckych práv vydražením daňová povinnosť zaniká posledným dňom mesiaca v ktorom zanikli vlastnícke práva k vydraženej nehnuteľnosti.

(7) Fyzická osoba alebo právnická osoba je povinná oznámiť, v priebehu príslušného zdaňovacieho obdobia, správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa, nasledujúceho po dni, keď tieto skutočnosti alebo ich zmeny nastali.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností, zmena hodnoty pôdy alebo pozemku, zmena oslobodenia od dane z nehnuteľností alebo zmena zníženia dane z nehnuteľností, zmena vekovej hranice občanov a uplynutie lehôt na oslobodenie od dane z nehnuteľností podľa § 104 ods. 2 až 4 zákona o miestnych daniach.

(8) Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia, ak zákon o miestnych daniach neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností.

(9) Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá zástupca, ten z nich ktorého dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov; v tomto prípade priznanie podáva jeden z manželov.

(10) Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať. Ak priznanie podáva zástupca, ktorého dohodou určili spoluvlastníci, oslobodenie od dane alebo zníženie dane sa pri výpočte dane zohľadní u toho spoluvlastníka, ktorý spĺňa podmienku na oslobodenie od dane alebo zníženie dane.

(11) Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

(12) Daň z pozemkov, daň zo stavieb a daň z bytov vyrubí správca dane každoročne podľa stavu k 1.januáru príslušného zdaňovacieho obdobia. Pri nadobudnutí nehnuteľnosti v dražbe správca dane vyrubí pomernú časť dane vydražiteľovi, začínajúc mesiacom nasledujúcim po dní, v ktorom nehnuteľnosť v dražbe nadobudol, až do konca príslušného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach, v prípade bezpodielového spoluvlastníctva manželov, tomu z manželov, ktorý podal priznanie.

(13) Správca dane určuje , že daňovník môže zaplatiť daň z nehnuteľnosti aj v splátkach v prípadoch, že daň prevyšuje u fyzických osôb sumu **16,60 €** a u právnických osôb a fyzických osôb –podnikateľov sumu **165,97 €.** Daň bude rozpočítaná na tri  splátky , rozdiel môže vzniknúť len pri zaokrúhľovaní splátok, kedy musí byť dodržané pravidlo, že súčet splátok musí zodpovedať sume vyrubenej dane po zaokrúhlení. Splátky dane z nehnuteľnosti sú splatné v nasledujúcich termínoch :

* 1. splátka 50% z celkovej dane do **31.03.2019**
  2. splátka 30 % z celkovej dane do **30.06.2019**
  3. splátka 20 % z celkovej dane do **30.09.2019**

Platenie dane v splátkach nie je možné v prípadoch, že dátum vydania platobného výmeru nie je aspoň 15 dní predo dňom splatnosti prvej splátky .

**Daň za psa**

**§ 7**

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa **nie je** pes chovaný na vedecké účely a výskumné účely; pes umiestnený v útulku zvierat; a pes so špeciálnym výcvikom, ktorého vlastní alebo používa občan s ťažkým zdravotným postihnutím.

(2) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

(3) Základom dane je počet psov.

(4) Miestne príslušnou obcou je obec, na ktorej území je pes chovaný.

(5) V súlade s ust. § 25 s § 29 zákona o miestnych daniach určuje správca dane sadzbu dane nasledovne:

**4,00 €** za jedného psa na kalendárny rok.

(6) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a zaniká prvým dňom mesiaca nasledujúceho po mesiaci, v ktorom daňovník prestal byť vlastníkom alebo držiteľom psa.

(7) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

(8) Písomné oznámenie sa doručuje osobne alebo doporučeným listom správcovi dane na obecný úrad dvojmo a musí obsahovať označenie vlastníka alebo držiteľa psa (meno, priezvisko a adresa trvalého pobytu, pri právnickej osobe názov a sídlo), druh psa (prípadne i meno), jeho vek, dátum nadobudnutia, miesto chovu psa uvedením adresy vlastníka alebo držiteľa.

(9) Vznik daňovej povinnosti preukazuje daňovník kúpnou zmluvou, darovacou zmluvou, oznámením o náleze, čestným vyhlásením.

(10) Zánik daňovej povinnosti preukazuje daňovník potvrdením o veterinára, kúpnou zmluvou, čestným vyhlásením.

(11) Daň za psa vyrubí správca dane v prvom zdaňovacom období rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. V ďalších zdaňovacích obdobiach je daň zo psa splatná bez vyrubenia, a to do 31. januára príslušného zdaňovacieho obdobia.

Správca dane určuje platenie dane za psa v jednej splátke do 31.03. bežného roka.

(12) Daňovník môže daň za psa zaplatiť:

a) v hotovosti do pokladne obecného úradu,

b) na účet obce č. **28720392/0200 /IBAN - SK32 0200 0000 0000 2872 0392/**.

Spôsob platby oznámi daňovník správcovi dane pri podaní daňového priznania.

(13) Od dane za psa , v súlade s ust. § 29 zákona o miestnych daniach oslobodenie nie je priznané.

(14) Správca dane, v súlade s ust. § 29 zákona o miestnych daniach, daň za psa neznižuje.

**Daň za užívanie verejného priestranstva**

**§ 8**

(1) Predmetom dane za užívanie verejného priestranstva je osobitné užívanie verejného priestranstva.

(2) Verejným priestranstvom na účely tohto nariadenia sú verejnosti prístupné pozemky vo vlastníctve obce Žíp, a to:

a) hlavné a vedľajšie miestne komunikácie v celej svojej dĺžke a v šírke od krajnice po krajnicu,

b) chodníky, a iné plochy upravené pre peších chodcov,

c) trhovisko – pred autobusovou zastávkou

Verejným priestranstvom na účely tohto zákona nie sú pozemky, ktoré obec prenajala podľa osobitného zákona.

(3) Osobitným užívaním verejného priestranstva sa na účely tohto nariadenia rozumie

a) umiestnenie zariadenia slúžiaceho na poskytovanie služieb, alebo predaj tovaru,

b) umiestnenie stavby, zariadenia cirkusu, lunaparku alebo iných atrakcií,

c) umiestnenie skládky,

d) trvalé parkovanie vozidla mimo určeného parkoviska,

(4) Daňovníkom dane za užívanie verejného priestranstva je fyzická osoba alebo právnická osoba, ktorá verejné priestranstvo užíva.

(5) Základom dane za užívanie verejného priestranstva je výmera užívaného verejného priestranstva v m2.

(6) Miestne príslušnou obcou je obec, na ktorej území sa užívané verejné priestranstvo užíva.

(7) Správca dane určuje, v súlade s ust. § 33 a § 36 zákona o miestnych daniach, sadzbu dane za každý aj začatý m2 osobitne užívaného verejného priestranstva za každý aj začatý deň takto :

**0,03 € za m2 .**

(8) Daňová povinnosť vzniká dňom začatia užívania verejného priestranstva a zaniká dňom skončenia užívania verejného priestranstva.

(9) Daňovník je povinný podať oznámenie o začatí užívania verejného priestranstva písomne na správcovi dane, najneskôr v deň, kedy sa užívanie verejného priestranstva začalo.

Daňovník je povinný ohlásiť správcovi dane všetky skutočnosti, ktoré môže mať vplyv na výšku stanovenej resp. zaplatenej dane, a to v lehote 3 dní odo dňa ich vzniku.

Daňovník je povinný oznámiť správcovi dane skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu najneskôr do 3 dní odo dňa skončenia užívania verejného priestranstva.

(10) Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

(11) Daň možno zaplatiť v troch rovnakých splátkach

do 31.03, do 30.06, do 30.09 b.r.

(12) Daň za užívanie verejného priestranstva je možné zaplatiť :

- v hotovosti do pokladne správcu dane

- na účet obce č. **28720392/0200 /IBAN - SK32 0200 0000 0000 2872 0392/**.

(13) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dní, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**Daň za ubytovanie**

**§ 9**

(1) Predmetom dane za ubytovanie je odplatné prechodné ubytovanie fyzickej osoby v ubytovacích zariadeniach, ktorých kategorizáciu určuje osobitný právny predpis /ďalej len „ zariadenie“/.

(2) Daňovníkom je fyzická osoba, ktorá sa v zariadení odplatne prechodne ubytuje.

(3) Platiteľom dane je prevádzkovateľ zariadenia, ktorý odplatné prechodné ubytovanie poskytuje

(4) Základom dane je počet prenocovaní.

(5) Miestne príslušnou obcou je obec, na ktorej území sa zariadenie nachádza.

(6) Sadzbu dane určuje správca dane, v súlade s ust. § 40 zákona o miestnych daniach, vo výške **0,33 €** na osobu a prenocovanie.

(7) Platiteľ dane je povinný správcovi dane oznámiť do 3 dní od začatia/ukončenia ubytovania

- počet ubytovaných osôb

- počet prenocovaní

- výšku dane

(8) Na účely dane je platiteľ dane povinný viesť evidenciu dane z ubytovania vybratej od daňovníkov v „Knihe ubytovaných“, ku ktorej musia byť doložené potvrdenia o zaplatení dane daňovníkmi a ktorá musí obsahovať nasledovné údaje :

- začiatok ubytovania, počet ubytovaných osôb, počet dní, dátum ukončenia ubytovania

(9) Platiteľ dane vyberá daň z ubytovania v hotovosti.

(10) Platiteľ dane vystaví daňovníkovi očíslované potvrdenie o zaplatení dane, v ktorom uvedie počet ubytovaných osôb, počet prenocovaní a výšku dane.

(11) Platiteľ dane odvádza daň z ubytovania obci :

raz štvrťročne do 10. dňa po ukončení štvrťroka.

(12) Daň môže platiteľ dane zaplatiť :

a) v hotovosti do pokladne obecného úradu,

b) na účet obce č. 28720392/0200 /IBAN - SK32 0200 0000 0000 2872 0392/.

**Daň za predajné automaty**

**§ 10**

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú lístky verejnej dopravy.

(2) Daňovníkom je fyzická osoba alebo právnická osoba, ktorá predajné automaty prevádzkuje.

(3) Základom dane je počet predajných automatov.

(4) Miestne príslušnou obcou je obec, na ktorej území sa predajné automaty prevádzkujú.

(5) Správca dane určuje, v súlade s ust. § 47 a § 51 zákona o miestnych daniach, sadzbu dane:

a) vo výške **132,77 €** za jeden predajný automat a kalendárny rok.

(6) Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.

(7) Na účely dane je daňovník povinný viesť preukaznú evidenciu – rozsah a spôsob vedenia :

- identifikačné údaje o predajnom automate, napr. výrobné číslo

- miesto jeho umiestnenia / prevádzkovania/

- dátum začatia prevádzky automatu

(8) Daňovník je povinný písomne oznámiť vznik daňovej povinnosti správcovi dane do 30 dní od dňa vzniku daňovej povinnosti. Oznamovaciu povinnosť si daňovník musí splniť písomným oznámením, ktoré doručí osobne alebo prostredníctvom pošty správcovi dane na Obecný úrad Žíp.

Písomné oznámenie vzniku daňovej povinnosti musí obsahovať :

- identifikačné údaje daňovníka

- identifikačné údaje automatu

- miesto prevádzkovania

- dátum vzniku daňovej povinnosti

(9) Daňovník je povinný písomne oznámiť zánik daňovej povinnosti správcovi dane do 3 dní od dňa vzniku daňovej povinnosti.

Písomné oznámenie o zániku daňovej povinnosti musí obsahovať :

- identifikačné údaje daňovníka

- identifikačné údaje automatu

- miesto doterajšieho prevádzkovania

- dátum zániku daňovej povinnosti

(10) Ak dôjde k zániku daňovej povinnosti v priebehu zdaňovacieho obdobia a daňovník oznámi túto skutočnosť správcovi dane v lehote najneskôr 30 dní odo dňa zániku daňovej povinnosti, správca dane vráti daňovníkovi pomernú časť dane pripadajúcu na zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník u uvedenej lehote zánik daňovej povinnosti neoznámi.

(11) Správca dane vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. V ďalších zdaňovacích obdobiach je daň na zdaňovacie obdobie splatná bez vyrubenia dane do 31. januára príslušného zdaňovacieho obdobia.

(12) V prípade ak daň presahuje 100,- € môže daňovník zaplatiť daň za predajné automaty v splátkach:

- do 30.6. bežného roka

- do 30.9. bežného roka

(13) Daň môže daňovník zaplatiť :

- v hotovosti do pokladne správcu dane

- na účet obce č. **28720392/0200 /IBAN - SK32 0200 0000 0000 2872 0392/**.

**Daň za nevýherné hracie prístroje**

**§ 11**

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).

(2) Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry.

(3) Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

(4) Základom dane je počet nevýherných hracích prístrojov.

(5) Miestne príslušnou obcou je obec, na ktorej území sa nevýherné hracie prístroje prevádzkujú.

(6) Správca dane určuje, v súlade s ust. § 55 a 59 zákona o miestnych daniach, sadzbu dane nasledovne:

**66,39 €** za jeden nevýherný hrací prístroj a kalendárny rok.

(7) Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.

(8) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom správcovi dane na Obecný úrad v Žípe.

Písomné oznámenie o vzniku daňovej povinnosti musí obsahovať :

-identifikačné údaje daňovníka

- identifikáciu nevýherného hracieho automatu- výrobné číslo

- miesto prevádzkovania

- dátum vzniku daňovej povinnosti

Písomné oznámenie o zániku daňovej povinnosti musí obsahovať:

- identifikačné údaje daňovníka

- identifikáciu nevýherného hracieho automatu

- miesto doterajšieho prevádzkovania

- dátum, ku ktorému zanikla daňová povinnosť

(9) Ak dôjde k zániku daňovej povinnosti v priebehu zdaňovacieho obdobia a daňovník oznámi túto skutočnosť správcovi dane najneskôr do 30 dní odo dňa zániku daňovej povinnosti, správca dane vráti daňovníkovi pomernú časť dane pripadajúcu na zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámil.

(10) Na účely daňového konania pri dani z nevýherných hracích automatov je daňovník povinný viesť evidenciu obsahujúcu nasledujúce údaje o každom hracom prístroji:

- výrobné číslo nevýherného hracieho prístroja,

- miesto prevádzky

(11) Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. V ďalších zdaňovacích obdobiach je daň na zdaňovacie obdobie splatná bez vyrubenia, a to do 31. januára príslušného zdaňovacieho obdobia.

(12) Daň môže daňovník zaplatiť :

- v hotovosti do pokladne správcu dane

- na účet obce č. **28720392/0200 /IBAN - SK32 0200 0000 0000 2872 0392/**.

**Daň za vjazd a zotrvanie motorového vozidla**

**v historickej časti mesta**

**§ 12 *– túto daň obec nevyberá***

**Daň za jadrové zariadenie**

**§ 13 *– túto daň obec nevyberá***

**ČASŤ TRETIA**

**MIESTNE POPLATKY**

**Miestny poplatok za komunálne odpady**

**a drobné stavebné odpady**

**§ 14**

(1) Miestny poplatok za komunálne odpady a drobné stavebné odpady (ďalej len „poplatok“) § 77 odsek 1 zák. č. 582/2004 sa platí za

a/ činnosti nakladanie so zmesovým komunálnym odpadom

b/ činnosti nakladania s biologicky rozložiteľným komunálnym odpadom

c/ triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov

d/náklady spôsobené nedôsledným triedením oddelenie zbieraných zložiek komunálneho odpadu, na ktoré sa vzťahuje rozšírená zodpovednosť výrobcov

e/náklady presahujúce výšku obvyklých nákladov podľa osobitného predpisu.

(2) Podrobnosti o nakladaní s komunálnymi odpadmi a drobnými stavebnými odpadmi na území obce Žíp stanovuje obec v osobitnom všeobecnom záväznom nariadení obce č. **2/2016** o nakladaní s komunálnymi odpadmi a s drobnými stavebnými odpadmi na území obce Žíp.

(3) Ak zákon o miestnych daniach neustanovuje inak, poplatok platí poplatník podľa § 77 ods. 2 a 4 zákona o miestnych daniach. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

(4) Poplatok za odpad od poplatníka v ustanovenej výške pre obec vyberá a za vybraný poplatok ručí:

**a)** vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

**b)** správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach.

Podľa § 77 odsek 9 Zákona č. 582/2004 Zb. obec do poplatku podľa odseku 1 môže zahrnúť

1. Náklady na zbernú nádobu na zmesový komunálny odpad
2. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.

(6) Sadzbu poplatku za odpad určuje správca dane, v súlade s ust. § 78 ods. 1 a § 83 zákona o miestnych daniach, nasledovne:

**a)** fyzická osoba vo výške **8,00 €** / na osobu / rok. /0,02 € za osobu a kalendárny deň./

**b)** právnické osoby a podnikajúce FO **8,00 €** **+ počet zamestnancov**.

(7) Ohlasovaciu povinnosť poplatníka určuje § 80 zákona o miestnych daniach.

(8 ) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

* uviesť meno, priezvisko, titul, rodné číslo, adresu trvalého pobytu, adresu prechodného pobytu/ ďalej len „identifikačné údaje“/, v prípade určeného zástupcu podľa § 77 ods. 7 zákona o miestnych daniach aj identifikačné údaje za ostatných členov domácnosti a ak je poplatníkom osoba podľa § 77 ods. 2 písm. b/ alebo písm. c/ zákona o miestnych daniach názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
* uviesť údaje rozhodujúce na určenie poplatku
* ak požaduje zníženie alebo odpustenie poplatku podľa § 82 zákona o miestnych daniach, predložiť aj doklady, ktoré odôvodňujú zníženie alebo odpustenie poplatku. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali.

(9) Poplatok vyrubí obec rozhodnutím . Vyrubený poplatok je splatný :

* 1. splátka 50% z celkovej dane do **31.03.2019**
  2. splátka 30 % z celkovej dane do **30.06.2019**
  3. splátka 20 % z celkovej dane do **30.09.2019**

(10) Obec na zmiernenie a odstránenie tvrdosti zákona, na základe ust. § 82 ods. 4 a § 83 zákona o miestnych daniach **odpustí poplatok** v prípadoch :

za obdobie, počas ktorého sa poplatník dlhodobo zdržiava v zahraničí, počas štúdia v zahraničí viac ako 90 po sebe nasledujúcich dní. Počas štúdia študentov na stredných a vysokých školách s prechodným pobytom študentov mimo miesta trvalého bydliska, alebo počas prác s výkonom práce mimo trvalého bydliska s prechodným pobytom v mieste pracoviska.

Poplatník uvedenú skutočnosť preukáže v lehote do 30 dní predložením dokladu osvedčujúcim neprítomnosť občana v obci.

**ČASŤ ŠTVRTÁ**

Spoločné a  záverečné ustanovenia

**§ 15**

**Spoločné ustanovenia**

(1) Správu miestnych daní a miestneho poplatku vykonáva obec Žíp prostredníctvom starostu obce a poverených zamestnancov obce.

(2) Postavenie povereného zamestnanca obce - správcu miestnej dane a miestneho poplatku nemá hlavný kontrolór obce Žíp.

(3) Daň z nehnuteľnosti, daň za psa, daň za predajné automaty, daň za nevýherné hracie prístroje a daň za jadrové zariadenie možno zaviesť, zrušiť, zmeniť sadzby, určiť oslobodenie alebo zníženie dane vždy len k 1. januáru zdaňovacieho obdobia. Pri poplatku za odpad možno zmeniť sadzby, prípady, v ktorých možno žiadať o zníženie alebo odpustenie poplatku, spôsob a lehotu na uplatnenie zníženia alebo odpustenia poplatku, ako aj doklady, ktoré má poplatník preukázať pri vrátení poplatku len k 1. januáru zdaňovacieho obdobia.

**§ 16**

**Záverečné ustanovenia**

(1) Pokiaľ toto všeobecne záväzne nariadenie neobsahuje podrobnú úpravu daní, poplatkov a konania platia ustanovenia zákona o miestnych daniach a zákon SNR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon č. 563/2009 Z.z. správe daní /daňový poriadok/ a o zmene a doplnení niektorých zákonov v znení neskorších predpisov.

(2) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Žíp č. 1/2018 zo dňa 14.12.2017 o  miestnych daniach a o miestnom poplatku za komunálne odpady a drobné stavebné odpady na území obce Žíp .

(3) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Žíp.

(4) Toto všeobecne záväzné nariadenie nadobúda účinnosť dňom **1. 1. 2019**.

V Žípe, dňa 20.11.2018

**Béla S i m o n**

starosta obce